নৈহাটিতে তৃণমূল নেতা খুনে উত্তরপ্রদেশ থেকে গ্রেফতার মূল পান্ডা

নৈহাটি: তৃণমূল তৃণমূল কর্মী সন্তোষ যাদবকে খুনের ঘটনায় (TMC Worker Killing Naihati) গ্রেফতার মূল অভিযুক্ত সহ আরও এক। গত ৩১শে জানুয়ারি খুন হন তৃণমূল কর্মী সন্তোষ যাদব। সিসিটিভিতে হত্যাকাণ্ডের ভিডিও দেখেই পুলিশ অভিযুক্তদের খোঁজ শুরু করে। বারাকপুর পুলিশ কমিশনারেটের পুলিশ একটি সিট গঠন করে তদন্তে নামে। সেই খুনের ঘটনায় উত্তর প্রদেশের বালিয়া জেলা থেকে গ্রেফতার করা হল মূল অভিযুক্ত রাজেশ ও বিশাল নামে দুই অভিযুক্তকে। ধৃতদের মঙ্গলবার ব্যারাকপুর আদালতে পাঠানো হয়।

আরও পড়ুন:লাখ টাকার মাদক পাচারের চেষ্টা, খবর পেয়ে পর্দাফাঁস করল পুলিশ

পুলিশ সূত্রের খবর, ১১ দিন ধরে পুলিশের চোখে ধুলো দিয়ে উত্তর প্রদেশের বালিয়া জেলায় গা ঢাকা দিয়ে ছিল মূল অভিযুক্ত রাজেশ ও বিশাল। সোমবার রাতে উত্তরপ্রদেশের বালিয়া জেলার ফেফনা থানা এলাকায় স্থানীয় পুলিশের সহযোগিতায় বারাকপুর কমিশনারেটের তৈরি সিটের গ্রামের একটি খাটালে অভিযান চালান। তাতেই ধরা পড়ে রাজেশ ও তার সঙ্গী বিশাল। ঘুমের ঘোরে থাকা দুজন পুলিশি অভিযান সম্পর্কে বুঝে ওঠার আগেই তাদের ধরে ফেলে পুলিশ। ট্রানজিট রিমান্ডে আনা হয় বারাকপুরে।